
12.07.2014

Татарстанның Мамадыш районы Җөри авылында бүген керәшеннәрнең республика күләмендәге “Питрау” халык бәйрәме булды.

Быел ул унбишенче тапкыр уздырылды. Битен ылыслы агачлар каплаган тау итәгендәге Тырлау аланында үткәрелгән бәйрәм берничә мәйданчыкта оештырылган булып, төп чаралар узасы мәйданга җитәрәк, махсус киртәләп алынган кырда ат чабышы халыкны җыйды.

12.07.2014

Татарстан Республикасында күп фатирлы йортларда 2014 елдагы капиталь ремонт программасы 40 муниципаль районның барлык объектларында башланды. Биш муниципаль берәмлекнең җиде объектында эшләр графиктан 20%ка соңга калып бара (Азнакай, Бөгелмә, Менделеевск, Мөслим районнары, Чаллы ш.).


Бу хакта бүген Татарстан Республикасы Хөкүмәте йортында узган республика киңәшмәсендә ТРның төзелеш, архитектура һәм торак –коммуналь хуҗалык министры Фәрит Хәнифов хәбәр итте.


Киңәшмәне республиканың барлык муниципаль районнары белән видеоконференцэлемтә режимында ТР Премьер-министры Илдар Халиков уздырды.

11.07.2014

11 июль көне Питрәч районы мөһим вакыйгаларга бай булды: Пановка авылында 200 кешелек клуб ачылды, ә Питрәчнең Җиңүгә 65 ел урамында исә 32 фатир хуҗасына социаль ипотека йортыннан күптән көтелгән ачкычлар тапшырылды. Әлеге тантаналы чараларда Татарстанның Дәүләт Советы рәисе, “Бердәм Россия” партиясенең Татарстандагы бүлекчәсе Секретаре Фәрит Мөхәммәтшин да катнашты.

11.07.2014

Бүген Татарстан Республикасы Премьер-министры Илдар Халиков Актаныш муниципаль районында булды.


ТР Министрлар Кабинеты башлыгы һәм аны озата йөрүчеләр “Умырзая” балалар бакчасында булдылар (Актаныш авылы, Һ.Такташ ур., 53).


Илдар Халиков яңа балалар бакчасының тантаналы ачылышында катнашты һәм Актаныш балаларын һәм аларның әти-әниләрен бу вакыйга белән котлады.

11.07.2014

Татарстан Республикасы өчен катлаулы һәм корылык булган 2009 елдан 2013 елга кадәр республика предприятиеләренең югалтуы 50 млрд сум тәшкил итте. Бу хакта бүген Татарстан Республикасында терлекчелекне үстерү һәм аның торышы мәсьәләләре буенча булган республика киңәшмәсендә ТР Премьер-министры урынбасары- ТР авыл хуҗалыгы һәм азык-төлек министры Марат Әхмәтов хәбәр итте.

11.07.2014

2014 елның гыйнвар-июнендә Татарстан Республикасында тулай авыл хуҗалыгы продукциясе 64,0 млрд сум тәшкил иткән, ягъни 2013 елның шул чорына 104%. Бу хакта бүген Татарстан Республикасында терлекчелек үсеше перспективалары һәм аның торышы мәсьәләләре буенча булган республика киңәшмәсендә ТР Премьер-министры урынбасары – ТР авыл хуҗалыгы һәм азык-төлек министры Марат Әхмәтов хәбәр итте.


Киңәшмәне Россия авыл хуҗалыгы министры Николай Федоров уздырды, ул Татарстанда ике көнлек эшлекле очрашуда иде.

Киңәшмә кош ите җитештерүче компанияләрнең берсе – “Чаллы-бройлер” ҖЧҖ (Чаллы ш.) мәйданчыгында узды.

Киңәшмә эшендә ТР Премьер-министры Илдар Халиков катнашты.

10.07.2014

Бүген Россия авыл хуҗалыгы министры Николай Федоров Чаллы шәһәрендә “Камский бекон” ҖЧҖнең сугым комплексында булды.


Николай Федоровны Татарстан Республикасы Премьер-министры Илдар Халиков, ТР Премьер-министры урынбасары – ТР авыл хуҗалыгы һәм азык-төлек министры Марат Әхмәтов озата йөрделәр.

10.07.2014

Бүген көннең икенче яртысында Татарстан Республикасына Россия авыл хуҗалыгы министры Николай Федоров килде.


“Бигеш” халыкара аэропортында Николай Федоровны Татарстан Премьер-министры Илдар Халиков, ТР Премьер-министры урынбасары – ТР авыл хуҗалыгы һәм азык-төлек министры Марат Әхмәтов каршы алды.

10.07.2014

Татарстанда авыл торак пунктлары инфраструктурасын үстерүгә һәм авыл халкының яшәү сыйфатын яхшыртуга юнәлдерелгән республика программалары тормышка ашырыла. Бүген ике социаль объект Буа районында ачылды. Тантаналарда ТР Дәүләт Советы Рәисе Фәрит Мөхәммәтшин катнашты.

10.07.2014

Татарстан Республикасы Дәүләт Киңәшчесе, “Яңарыш” фондының Попечительләр советы рәисе Минтимер Шәймиев борынгы Болгар шәһәрендә ЮНЕСКО эмблемасы һәм билгесен кую мәсьәләсе буенча эшлекле киңәшмә уздырды.
Рәсми Татарстан